| Eudicotiledóneas |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Angiospermae |
| Clase: | **Eudicotyledoneae** |

 |
| Ordes |
| * Ranunculales
* Sabiales
* Proteales
* Trochodendrales
* Buxales
* Gunnerales
* Eudicotiledóneas nucleares:
	+ Berberidopsidales
	+ Dilleniales
	+ Caryophyllales
	+ Santalales
	+ Saxifragales
	+ Vitales
	+ Rósidas cunhas 16 ordes
	+ Astéridas cunhas 10 ordes
 |

As **eudicotiledóneas** (**Eudicotyledoneae**) son un grupo monofilético de anxiospermas, previamente denominado **tricolpadas** ou **dicotiledóneas non-Magnoliidae**. O clado foi recoñecido por vez primeira na análise filoxenética baseada na morfoloxía dos botánicos evolucionistas Michael J. Donoghue e James A. Doyle (1989), que utilizaron o nome de tricolpada. En 1991 James A. Doyle e o paleobótanico Carol L. Hotton empregaron por primeira vez o termo *eudicots* para significar que este gran grupo das dicotiledóneas (*dicots* en inglés) formaba un verdadeiro (*eu-*) clado. Posterior información molecular redundou no seu recoñecemento pola comunidade científica e en 2007 Donoghue, Doyle e Phillip D. Cantino propuxeron o nome científico *Eudicotyledoneae*. Actualmente, os seus subclados principais son ben recoñecidos e contan con categorías de ordes e familias.
O Angiosperm Phylogeny Group (APG) identificou este clado co nome de *eudicots*, nas presentacións do sistema APG de 1998, o sistema APG II de 2003 e no APG III de 2009.

Concepto
--------

As eudicotiledóneas é o clado máis grande das anxiospermas, co 75% de todas as súas especies , contendo unha enorme variabilidade nas características morfolóxicas, anatómicas e bioquímicas.

Nomenclatura e circunscrición
-----------------------------

As eudicotiledóneas conforman un clado, que separou á meirande parte das plantas antigamente consideradas dentro das dicotiledóneas (grupo parafilético) para formaren un grupo monofilético. O termo procede do grego e significa "dicotiledóneas verdadeiras" por ter as características de dicotiledóneas típicas. 
Algúns autores denominan ao resto das antigas dicotiledóneas como *paleodicots* pero nin este termo nin a forma *Paleodicotyledoneae* son comúns , en especial porque se refieren a un grupo parafilético. O nome tricolpadas que tamén recibiu fai referencia á estrutura do pole.

Características do clado
------------------------

Considérase monofilético na base do pole tricolpado así como tamén debido as secuencias de ADN *rbcL*, *atpB*, e ADNr 18S. O clado caracterízase por seren as súas flores cíclicas, dispostas en verticilos, cos membros dos verticilos individuais alternados e a presenza diferenciada das partes internas e externas do periantio. Os filamentos do estame son normalmente delgados, compartindo anteras ben diferenciadas, e a maioría dos membros teñen plastos tipo-S nos seus elementos cribados. Unha sinapomorfía do clado é presentar grans de pole triaperturado de tipo colpo, isto é pole tricolpado e os seus derivados.

Orixe
-----

O fósil máis antigo das eudicotiledóneas, *Leefructus mirus*, ten unha antigüidade de entre 122.6 e 125.8 millóns de anos e pola análise do fósil do pole o rexistro das eudicotiledóneas máis antigas pode remontarse a uns 127 millóns de anos  no barremiano final e comezo do aptiano.

Notas
-----

1. ↑  Else Marie Friis, Peter R. Crane e Kaj Raunsgaard Pedersen *Early Flowers and Angiosperm Evolution*. Cambridge University Press (2011), p. 275
2. ↑  Phillip D. Cantino et al. "Towards a phylogenetic nomenclature of Tracheophy'". *Taxon* 56 (3). Agosto de 2007, p. 822-846
3. ↑  Douglas E. Soltis *Phylogeny and Evolution of Angiosperms*. Sinauer (2005)
4. ↑  Martin J. Hodson e John A. Bryant *Functional Biology of Plants* John Wiley & sons (2012), p. 10
5. ↑  Savolainen et al. "Phylogenetics of flowering plants based upon a combined analysis of plastid atpB and rbcL gene sequences". *Systematic Biology* (2000) 49: 306-362
6. ↑  Ge Sun, David L. Dilcher, Hongshan Wang e Zhiduan Chen "A eudicot from the Early Cretaceous of China" *Nature* 471, 625–628 (31 de marzo de 2011)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eudicotiledóneas***  |

|  |  |
| --- | --- |
|  | Wikispecies posúe unha páxina sobre:  ***Eudicotiledóneas*** |

### Bibliografía

* Doyle, J. A. & Hotton, C. L. "Diversification of early angiosperm pollen in a cladistic context." pp. 169–195 en *Pollen and Spores. Patterns of Diversification* (eds Blackmore, S. & Barnes, S. H.) (Clarendon, Oxford, 1991).
* Walter S. Judd and Richard G. Olmstead (2004). "A survey of tricolpate (eudicot) phylogenetic relationships". *American Journal of Botany* **91**: 1627–1644.  ( Arquivado 08 de agosto de 2009 en Wayback Machine. )
* Qiu et al. 1999. "The earliest angiosperms: evidence from mitochondrial, plastid and nuclear genomes". Nature 402, 404-407
* Judd, W. S. Campbell, C. S. Kellogg, E. A. Stevens, P.F. Donoghue, M. J. 2002. Plant systematics: a phylogenetic approach, Second Edition. Sinauer Axxoc, USA.

### Ligazóns externas

* Stevens, P. F. 2001. Angiosperm Phylogeny Website. Versión 9 (xuño de 2008).

|  |  |
| --- | --- |
| Control de autoridades | 
* Wd: Q165468
* EBID: ID
* MAG: 2776143962

 |

|  |  |
| --- | --- |
| Identificadores taxonómicos | 
* EOL: 283
* NCBI: 71240

 |